《木兰花》
宋代·卫宗武

颇费东君巧，晚春才有芳。
森森紫毫束，艳艳粉囊张。
凡木难仝谱，猗兰只有香。
花名传乐府，雅调更悠扬。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。